b'\n_START_ARTICLE_\nKirsi Crowley\n_START_PARAGRAPH_\nKirsi Maarit Crowley on suomalainen ulkomaantoimittaja, joka on raportoinut Yleisradiolle ja muille medioille erityisesti Afrikan ja Aasian maista. _NEWLINE_1990-luvun alkupuolella Kirsi Crowley ty\xc3\xb6skenteli viisi vuotta toimittajana BBC World Servicen suomenkielisell\xc3\xa4 osastolla Lontoossa. Vuosina 1996\xe2\x80\x932001 h\xc3\xa4n toimi Yleisradion kirjeenvaihtajana Etel\xc3\xa4-Afrikan Johannesburgissa ja teki raportteja my\xc3\xb6s muista Afrikan maista. Sielt\xc3\xa4 Crowley muutti brittimiehens\xc3\xa4 toimittajanty\xc3\xb6n takia Pakistaniin ja vuonna 2002 Turkkiin, jossa h\xc3\xa4n asui vuoteen 2005 asti._NEWLINE_2000-luvulla Crowley opiskeli tiedotusoppia Tampereen yliopistossa ja ty\xc3\xb6skenteli vuosikymmenen lopulla toimittajana lahtelaisessa Etel\xc3\xa4-Suomen Sanomissa. Vuonna 2011 h\xc3\xa4n suoritti Helsingin Sanomain S\xc3\xa4\xc3\xa4ti\xc3\xb6n tuella erikoisjournalismin master-tutkinnon Etel\xc3\xa4-Kalifornian yliopistossa Los Angelesissa._NEWLINE_2010-luvulla Kirsi Crowley on asunut Filippiineill\xc3\xa4 ja raportoinut my\xc3\xb6s muun muassa Myanmarista, Japanista ja Ukrainasta.  Crowley on tehnyt my\xc3\xb6s tiedotusmateriaalia muun muassa Euroopan unionin tarpeisiin.'